Kakaduorodé

**Kakaduorodé (v širšom zmysle)** alebo **kakadu (v širšom zmysle)** (lat. *Cacatuinae (sensu lato)* alebo *Kakatoeinae (sensu lato)*) je podčeľaď čeľade papagájovité. Staršie sa niekedy považovala za samostatnú čeľaď **kakaduovité** (*Cacatuidae*). **Kakadu** ja aj slovenský názov všetkých rodov z tejto podčeľade okrem rodu korela a názov podrodu rodu Cacatua. O **kakaduorodých/kakadu v užšom zmysle** pozri nižšie.

Typickým znakom kakadu je pohyblivý chochol na hlave. Oblasť výskytu kakadu sa nachádza  v Austrálii, Indonézii, Oceánii a na Filipínach.

Najmenším zástupcom podčeľade je korela chochlatá, najväčším je kakadu palmový, ktorý môže dosiahnuť hmotnosť až 1&nbsp;kg.

Všetky papagáje podčeľade s výnimkou korely sú zapísané v prílohe dohovoru o medzinárodnom obchode s ohrozenými druhmi voľne žijúcich živočíchov a rastlín (CITES), väčšina je chránená, niektoré druhy sú v zozname ohrozených druhov, alebo na pokraji vyhubenia.

## Charakteristika
Kakadu je skupina papagájov, ktorí sú atraktívni aj napriek tomu, že nie sú pestro sfarbení (dominuje u nich biela, čierna, sivá, žltá a ružová farba). 

S inými druhmi papagájov majú kakadu veľa spoločných znakov. Patria medzi ne charakteristicky zakrivené zobáky a poloha prstov nôh, kde dva a dva prsty svojim protichodným postavením (dopredu a dozadu) umožňujú týmto vtákom uchopovať potravu, či obratne sa šplhať v konároch stromov. 

Najcharakteristickejším znakom pre všetky papagáje kakadu je chochol na hlave, ktorý signalizuje ich aktuálnu náladu. Pri náhlom vyrušení vydávajú syčavé zvuky. Niektoré menej zjavné rozdiely sú v štruktúre pier, či v robustnejšej stavbe tela oproti priemerným pravým papagájom. Medzi výnimky patrí ich najmenší zástupca korela chocholatá ako aj robustnejší a väčší zástupcovia tzv. pravých papagájov ako je ara hyacintová, či najväčší a najťažší papagáj kakapo sovovitý. 

Papagáje kakadu sa živia semenami, orechmi, mnoho ich druhov sa živí hmyzom a larvami, ktoré vyhryzávajú spod kôry tropických stromov. Potravu si kakadu hľadajú nielen v korunách stromov, ale aj na zemi. Žalúdok majú veľmi svalnatý s hrubými stenami. 

Kakadu sa nekúpu vo vode, počas dažďa lietajú, alebo sa zavesia dolu hlavou a nechajú sa dažďom premočiť, veľmi radi si čistia perie lietaním medzi mokrým lístím v korunách stromov.

Zo všetkých papagájov sa dožívajú kakadu najdlhšieho veku, kakadu zlatochochlý sa dožíva až 119&nbsp;rokov. Papagáje kakadu sú spoločenské vtáky, ktoré vo voľnej prírode žijú v kŕdľoch, ktoré opúšťajú iba v dobe hniezdenia.

## Systematika
* rod *[[Callocephalon]]* - kakadu; jediný druh: kakadu prilbový (*Callocephalon fimbriatum*)
* rod *[[Probosciger]]* - kakadu; jediný druh: kakadu palmový (*Probosciger aterrimus*)
* rod *[[Eolophus]]* - kakadu; jediný druh kakadu ružový (*Eolophus roseicapillus*)
* rod *[[Cacatua]]* - kakadu
* rod *[[Calyptorhynchus]]* - kakadu
* rod korela (*Nymphicus*) - jediný druh korela chochlatá (*Nymphicus hollandicus*)

V starších systémoch, v ktorých je tento taxón klasifikovaný ako čeľaď kakaduovité, sa možno stretnúť s delením na podčeľade:
* korelorodé/korely (*Nymphicinae*) - len rod korela
* **kakaduorodé/kakadu (v užšom zmysle)** (*Cacatuinae (sensu stricto)*) - všetky ostatné rody

## Galéria

Image:Cacatua galerita.jpg|Kakadu zlatochochlý*Cacatua galerita*
Image:Jabbering umbrella cockatoo.JPG|kakadu biely*Cacatua alba*
Image:Gang-gang male MJC01.jpg|kakadu prilbový*Callocephalon fimbriatum*
Image:Yellow-tailed black cockatoo.jpg|Kakadu čierny*Calyptorhynchus funereus*
Image:Rosakakadu ts6.jpg|kakadu ružový*Eolophus roseicapilla*
Image:Palm Cockatoo (Probosciger aterrimus) on branch2.jpg|kakadu palmový*Probosciger aterrimus*
Image:CockatielImage2.jpg|korela chochlatá*Nymphicus hollandicus*


## Iné projekty

## Externé odkazy
* Milan Vašíček - *Australští papoušci*
* Milan Vašíček - *Papoušci oceánie*
* Brown, D. M., & Toft, C. A., 1999: Molecular systematics and biogeography of the cockatoos (Psittaciformes: Cacatuidae) 
* http://www.zoonomen.net/avtax/psit.html
* http://www.tolweb.org/Cacatuinae/26408 
* http://www.helsinki.fi/~mhaaramo/metazoa/deuterostoma/chordata/archosauria/aves/psittaciformes/cacaduidae.html
* http://animaldiversity.ummz.umich.edu/site/accounts/classification/Cacatuinae.html#Cacatuinae
* http://www.biolib.cz/cz/taxon/id21898

## Zdroj
* 

Kategória:Papagájovité
Kategória:Kakaduovité